APPENDIX III 331 



correptionem reus inventus fuerit in hac parte pro singulis vicibus 

 singulis exttmc feriis sextis in pane et aqua hunc precipimus 

 jejunare ; Priorem vero ac Suppriorem domus predicte sub pena 

 suspensionis ab officiis eorundem arcius onerantes, quatinus super 

 premissis sepius et diligenter inquirant, et quos culpabiles invenerint 

 eos penis predictis percellere non postponant. 



No. XI. Item quia nonnullos canonicos et confratres Prioratus 

 vestri predicti publicos reperimus venatores ac venacionibus hujus- 

 modi spreto jugo regularis observancie, pub! ice intendentes, ac canes 

 tenentes venaticos, contra regularia instituta; unde dissolutiones 

 quamplures, animarum pericula corporumque, ac rerum dispendia 

 multociens oriuntur; nos volentes hoc frequens vicium a Prioratu 

 predicto radicitus extirpare ; Vobis omnibus et singulis tenore pre- 

 sencium inhibemus, vobis nichilominus firmiter injungentes, ne quis- 

 quam canonicorum Prioratus vestri predicti publicis venacionibus 

 vel clamosis ex proposito intendere de cetero, vel eciam interesse ; 

 canesve venaticos per se vel alios tenere presumat, publice vel 

 occulte, infra Prioratum vel extra, contra formam capituli, " NE IN 

 AGRO DOMINICO," et alias canonicas sanctiones; per hoc autem 

 Prioratus vestri predicti nee juri vel consuetudini, quod vel quam 

 habere dinoscitur, in ea parte non intendimus in aliquo derogare : 

 contrarium vero facientes preter disciplinas et penas alias canonicas 

 pro singulis vicibus singulis quartis et sextis feriis in pane et 

 servisia jejunando precipimus castigari. 



No. XII. Item quia canonici Prioratus vestri predicti quibus 

 officia forinseca et intrinseca committuntur, fingunt se, cum possent 

 et deberent in choro divinis officiis interesse, in officiis hujusmodi 

 sibi commissis multociens occupari, que possent ante vel post horas 

 hujusmodi commode fieri, et eciam exerceri ; propter quod cultus 

 divinus minuitur, et alii claustrales nimium onerantur; Vobis in 

 virtute sancte obedientie et sub pena excommunicacionis majoris 

 firmiter injungendo mandamus, quatinus officiarii quicunque ecclesie 

 vestre predicte in choro ejusdem divinis officiis a modo personaliter 

 intersint, nisi ex causa legitima officiorum suorum et per presidentem 

 conventus, qui pro tempore fuerit, approbanda, eos contigerit absen- 

 tare ; in quo casu de et super absencia sua legalitateque causarum 

 in hac parte ipsorum presidencium officiariorum consciencias apud 

 altissimum districtius oneramus. 



No. XIII. Item, quia juxta sapientis doctrinam ubi majus 

 iminet periculum, ibi caucius est agendum, volumus et eciam ordi- 



